open-index/open-wikipedia-markdown huggingface dataset:
Hot Rod T

**Hot Rod T** er et norsk rockabillyband som ble dannet av bærumsguttene Jørgen Næsje, og «Hot Rod Torgeir» Listau i 1990-årene. Bandet turnerte både i Norge og USA før de spilte inn materiale til sin første mini-CD i 1994. Besetningen besto da av Næsje på vokal, Mads Ebersen (gitar), Fredrik Schei (bass) og Hot Rod Torgeir på trommer.

Etter hvert sluttet Næsje i bandet, og mikrofonen ble overtatt av unge Henrik Horge fra Oslo. Gitaristen ble byttet ut med Anders Skisland, og bandet ble snart livefavoritter i Oslo. De påfølgende årene turnerte bandet i både Finland, USA og Norge/Svalbard. I 1999 ga bandet ut albumet *Cruisin* med gitarist Vidar Busk som gjest på sporet «Got My Eyes On You». Hot Rod T ble oppløst i 2001.

I begynnelsen av 2000-årene samlet Jørgen Næsje de tidligere bandmedlemmene sine igjen, og dannet Teddy Trigger & The Gatling Guns. Teddy Trigger har nå platekontrakt med den britiske rockabilly-labelen Raucous Records, og ga ut sin første plate i 2006.

## Diskografi
* *[[Cruisin (Hot Rod T-album)|Cruisin]]* – CD (1999)
* *Spellbound Hellhound* – CD-single (1999)
* *Rocket Fuel* – EP (1997)
* *Rock Volume 1* – EP (1997)

## Eksterne lenker
*
Akershus landsfengsel

**Akershus landsfengsel** er betegnelsen på en tidligere fengselsanstalt på Akershus i Oslo. 

Opprinnelig het det *Akershus festnings slaveri*, i 1854 ble det omdøpt til *Akershus straffanstalt* og igjen i 1900 til navnet det hadde inntil det ble nedlagt i 1950.

## Eksterne lenker
* 
* Historisk bakgrunn for fengsler i Oslo
Rulon Gardner

**Rulon Gardner** (født 16. august 1971 i Afton i Wyoming) er en amerikansk bryter som vant gull ved olympiske leker i Sydney i 2000. Han klarte ikke å gjenta bedriften 4 år senere, men fikk bronse ved OL i Aten.

## Referanser


## Eksterne lenker
* 
*
Jenka

**Jenka** (fra finsk: *jenkka*, IPA-uttale: ) er en selskapsdans i 2/4- eller 4/4-takt med opprinnelse i finsk folkedans. Jenka er egentlig en pardans som er veldig lik reinlender, men i norsk dagligtale refererer navnet som oftest til den mer moderne varianten *letkajenkka* («linje-jenka»). Den sistnevnte typen foregår ved at det er mange mennesker på rekke der alle holder den foran på skuldrene. Dansen starter med to spark til siden med hver fot, først venstre. Etter det er det ett hopp frem, ett tilbake og tre frem, så begynner det fra starten igjen. Teksten til sangen *Letkis-Jenka* av Lill-Babs inneholder en forenklet utgave av fremgangsmåten.

## Referanser
Litispendens

**Litispendens** (av latin, *lis*, «tvist» og *pendere*, «henge») er et prosessrettslig begrep, som betyr at en sak verserer for en domstol. Det er en absolutt prosessforutsetning (ubetinget vilkår for å kunne reise sak) at forholdet ikke er litispendent. Verserer det allerede en sak for domstolene om samme forhold kan det ikke reises en ny sak om samme forhold. Om dette er tilfelle skal avgjøres av retten på eget tiltak før saken starter, og finner den at litispendens foreligger skal saken avvises.

## Se også
*Rettskraft
Andrea Morassi

**Andrea Morassi** (født 30. august 1988 i Tolmezzo) er en italiensk skihopper.

Per 15. mars 2013 er hans beste plassering i verdenscupen en 3.-plass i Oberstdorf 28. januar 2007.

Han deltok i OL i Torino, hvor han endte på 36.-plass i normalbakke (K-95) og 11.-plass i lagkonkurransen i stor bakke. Han deltok også i OL i Vancouver, hvor han endte på 43.-plass i stor bakke og 46. i normal bakke.

## Referanser


## Eksterne lenker
*
Sven Selånger

**Sven Ivan Selånger** (født *Eriksson*, 1907–1992) var en svensk skiløper som konkurrerte på 1920- og 1930-tallet. 

Han ble svensk mester i hopp 8 ganger: i 1928, 1931, 1933, 1935, 1936, 1938, 1939 og 1941. I kombinert ble han svensk mester i 1927, 1928 og 1930. Han var også aktiv i slalåm i siste halvdel av 1930-tallet, og ble svensk mester i slalåm i 1938.

Selånger vant Holmenkollrennet i 1939, som første utlending. Samme år ble han også første utlending som vant Holmenkollmedaljen, sammen med Lars Bergendahl og Trygve Brodahl. Han vant også Svenska Dagbladets gullmedalje i 1939.

Selånger konkurrerte som Sven Eriksson fram til vinter-OL i 1936, da han byttet etternavn til Selånger, etter sitt hjemsted, fordi det var så mange svensker som het Eriksson.

I 1988 ble det lagd en svensk dokumentarfilm om svenske skiløpere og -hoppere, *De sista skidåkarna*. Her var Sven Selånger med, sammen med mange andre, som Hjalmar Bergström, Nils «Mora-Nisse» Karlsson, Gustav Husum-Jonsson, Arthur Häggblad og Martin Matsbo.

## Meritter
* Vinter-OL 1936 – sølv i hopp
* Vinter-OL 1928 – 6.-plass i kombinert (5.-plass i kombinerthopprennet)
* Vinter-OL 1932 
** 5.-plass i kombinert
** 4.-plass i hopp
* Ski-VM 1931, 1933 og 1934 – bronse i hopp
* Ski-VM 1933 – Gull i kombinert

## Referanser


## Eksterne lenker
* 
* Holmenkollrennvinnere siden 1892
* Svenska Skidförbundet: Backe/nordisk kombination
Abouriou

**Abouriou** er en blå vindrue.
Den blir dyrket en del i distriktet Côtes du Marmandais sørvest i Frankrike.
Her blandes den ofte med andre druer som malbec, cabernet sauvignon, syrah, fer, cabernet franc, merlot og gamay.

Vinen på denne druen kan ofte få en noe rød lilla farge. Smaken er ofte med innslag av sorte bær som moreller, kirsebær og bjørnebær. Den har moderat innhold av tanniner. I California blir druen ofte kalt for *early burgundy*.

## Referanser
Mandals gamle trehusbebyggelse

**Mandals gamle trehusbebyggelse** skriver seg fra både før og etter den store bybrannen i 1810. De to gamle hovedgatene Store Elvegate og Nordgata ble rettet opp og utvidet etter brannen. Begge disse gatene har et unikt, samlet bygningsmiljø, og disse gatene er nå spesielt brannsikret på grunn av verneverdien. Av spesielt viktige, monumentale trebygninger i Mandal kan nevnes Mandal kirke, Andorsengården og Lindesnesgården (tidligere Bondeheimsgården). Av private bygninger kan dessuten nevnes Christensensgården, Reymertgården, Dedekams hus og Kjøbmannsgaarden. Det spesielle havnemiljøet i Kleven har også stor bevaringsverdi. 

Av andre bygninger kan nevnes: 

*Gamle postgården
*Vigeland hus, barndomshjemmet til kunstnerne Emmanuel og Gustav Vigeland
*Telegrafgården
*Tiedemandsgården

Se også artikkel Mandal.

## Litteratur
*Eliassen, Finn-Einar: Mandal bys historie, bd. 1 og 2
Når villdyret våkner

***Når villdyret våkner*** er en roman av Jack London. Den ble utgitt i 1903 og er Jack Londons mest leste bok.

Siden protagonisten er en hund, anses den ofte som en barnebok, men den har en mørk tone og inneholder scener med vold og mishandling.

## Handling
Boken handler om blandingshunden «Buck» som blir stjålet fra sin trygge tilværelse som familiehund i solrike California. Han selges og tas med til Alaska der et hardt liv som sledehund venter. Han blir nødt til å tilpasse seg fort. Det harde livet gjør at instinktene hans våkner til.

«Buck» har flere eiere, til slutt en som behandler ham bra og lar ham løpe fritt. Han venner seg mer og mer til livet i villmarken. En dag kommer han hjem til eieren og finner ham drept av indianere. Da vender Buck ut i naturen og lever sammen med ulvene, og får små valper med en av dem. Indianerne oppdager at ulvene begynner å få en ny farge på pelsen sin. Brun. Etter dette lever indianerne i frykt for dette nye beistet.

## Filmatiseringer (utvalg)
Jack Londons roman har blitt romantisert en rekke ganger. Blant filmene basert på romanen fra 1903 er:

* 1923: *[[The Call of the Wild (1923)|The Call of the Wild]]* – stumfilm regissert av Fred Jackman
* 1972: *[[Når villdyret våkner (1972)|Når villdyret våkner]]* – spillefilm regissert av Ken Annakin
* 2020: *[[The Call of the Wild (2020)|The Call of the Wild]]* – en spillefilm regissert av Chris Sanders, med Harrison Ford i rollen som Bucks siste eier

## Referanser


## Eksterne lenker
* ISBN 82-05-33800-0
Fylkesvei 1816

**Fylkesvei 1816** går mellom Ålstad og Dalfarmen i Hamar.

Frem til 2019 hadde veien betegnelsen fylkesvei 119 (Hedmark).

## Kommuner og knutepunkter

 
## Referanser




## Eksterne lenker
* Vegvesenets vegkart 
*
Heidal kirke

**Heidal kirke** ligger i dalen Heidal, en sidedal til Gudbrandsdalen, i Sel kommune i Innlandet. Heidal ble skilt ut som eget kirkesogn fra Vågå i 1909. 

Kirken er oppført i perioden 1937-41, og er en kopi av den gamle som brant i 1933. Heidal kirke er en laftet kirke av tre; en korskirke slik storparten av kirkene i Gudbrandsdalen er. Kirken har om lag 300 sitteplasser. Den har tre galleriet. Orgelet er plassert på galleriet over inngangspartiet. De to andre er utstyrt med benker.

Kirken er rikt utsmykket, i vesentlig grad preget av utskjæringer med akantusranker. Kunstnerne bak treskurden i Heidal kirke, er de lokale treskjærerne Mattias Fjerdinggren, Anders Johnsgard og Paul Sørhaugen, mens Edvard Bakkom fra Vågå skar figurene. Hovedbildet på altertavlen viser den korsfestede Jesus Kristus. Ved siden av korset står Jesu mor Maria og disippelen Johannes. Hovedbildet er flankert av Moses med lovtavlene og Aron i yppersteprestskrud. Øverst på altertavlen finner vi den oppstandne Kristus med seiersfane. Denne fanen er i Heidalskirken malt med hvitt kors på rød bunn, og ikke rødt kors på hvit bunn, som er det vanlige. En kan dermed få inntrykk av at den oppstandne holder en dansk vimpel.

Prekestolen er fullsatt av utskjæringer, det samme gjelder endestykkene på alle kirkebenkene. 
Takmaleriet under kirkens tårn, viser de fire evangelister, Matteus, Markus, Lukas og Johannes. 
Over koret er trekanten med øye (symbol) for Gud, malt. 
Over orgelet finner vi et maleri av to barneengler som blåser i horn.

Kirken, kirkegården, og Bjølstad-kapellet er omkranset av et kraftig, tolags, laftet tømmergjerde med skifertak. 

Ved siden av Heidal kirke står Bjølstad-kapell som tidligere stått på Bjølstad Gård og har opphav i den eldste kirken i Heidal. På 1700-tallet var folketallet så stort at det ble reist en større kirke, kalt *Thabor*, på Heringstad-moen i dalbunnen, og den ble innviet 11. mars 1754. Kirken på Bjølstad ble overflødig da Thabor ble tatt i bruk i 1754 og Bjølstad kapell gikk ut av bruk som kirke. Kapellet ble gjenreist ved siden av Heidal kirke og innviet i 1964.

## Referanser


## Eksterne lenker
* 
* 
* 
*
Koto (musikkgruppe)

**Koto** var en italiensk gruppe grunnlagt i 1983, som opprinnelig bestod av Anfrando Maiola og Stefano Cundari. De er kanskje mest kjent for sangene *Visitors*, *Dragon's Legend*, *Chinese Revenge* og *Jabdah*, utgitt i perioden 1983-1988. Musikken har ofte blitt referert til som synthpop. 

I 1989 kjøpte det tyske plateselskapet ZYX Music rettighetene til navnet Koto og samtlige av gruppens innspillinger. Den nederlandske musikkprodusenten Michiel van der Kuy gikk så i gang med å remixe deler av Kotos repertoar, i tillegg til å spille inn nytt materiale. Anfrado Maiola vant senere rettighetene tilbake, og har siden 2001 fortsatt å produsere album under navnet Koto.

## Eksterne lenker
* 
* 
*  euro-flash.net
Koto

**Koto** kan referere til

*Koto (musikkinstrument)
*Koto (Tokyo) &ndash; en bydel i Tokyo
*Koto (musikkgruppe)
Huseby barneskole – A.C. Møller tegnspråksenter

**Huseby barneskole – AC Møller tegnspråksenter** (tidligere **Huseby barneskole**) er en barneskole som ligger på Saupstad i sør for Trondheim. 

## Bakgrunn

### Huseby barneskole
Huseby barneskole ble opprettet ved en sammenslåing av Kolstad skole og Saupstad skole og ressurssenter. Skolen hadde i tillegg mottaksgruppe for nyankomne minoritetsspråklige elever på 1.-7. trinn. 

### Integrering av tegnspråklig undervisningstilbud
Den 1. juli 2017 overtok Trondheim kommune driften av det tegnspråklige tilbudet for 1.–10. trinn, tidligere A.C. Møller skole. Det tegnspråklige grunnskoletilbudet ble etter endringen organisert som en del av Huseby barneskole. Skolen endret navn til *Huseby barneskole – AC Møller tegnspråksenter*.

## Nytt skoleanlegg
I siste halvdel av 2010-tallet vedtok Trondheim kommune å bygge nytt kombinert skolebygg for Huseby ungdomsskole og Huseby barneskole – AC Møller tegnspråksenter på den gamle tomten til Saupstad skole i Saupstadringen. Det nye bygget Huseby skoler sto ferdig høsten 2021. Frem til bygget sto klartm ble elevene spredt på to ulike skolebygg i Trondheim, med 1.-4. trinn på Kolstad skole og 5.-7. trinn på et midlertidig bygg på Sverresborg.

## Universitetsskole
Huseby barneskole – AC Møller tegnspråksenter og Huseby ungdomsskole er sammen med Charlottenlund ungdomsskole og Charlottenlund videregående skole en såkalt universitetsskole, som samarbeider med NTNU.

## Referanser


## Eksterne lenker
*Trondheim.kommune.no – Huseby barneskole
*
Nils Svärd

**Nils Svärd** (født 10. juli 1908, død 6. august 2001) var en svensk langrennsløper som konkurrerte på 1930-tallet. Han representerte Frösö IF (Östersund).

Han ble født i Vagled på øya Frösön (Jämtland), og døde i Östersund. Han vant sitt første DM (distriktsmesterskap) i en alder av 21 år, på 30&nbsp;km. I samme DM kom han på 2.-plass på 50&nbsp;km.

## Meritter
* Ski-VM 1931 – bronse på 18&nbsp;km og 4.-plass på 50&nbsp;km
* Vinter-OL 1932 – 10.-plass på 18&nbsp;km
* SM 1934 – sølv på 15&nbsp;km
* Holmenkollrennene 1933 – 6.-plass på 18&nbsp;km

Under Vinter-OL 1932 lå han på 4.-plass på 50&nbsp;km inntil noen km fra mål, men brakk skien, slik at han falt tilbake på resultatlisten.

## Referanser


## Eksterne lenker
*
Knallgass

**Knallgass** benevner en blanding av hydrogen og oksygen.
Den antennes lett og forbinder seg ved eksplosjon til vanndamp.

2H2 + O2 = 2H2O

I laboratoriet kan hydrogen påvises ved et karakteristisk "bjeff" ved antennelse. 

Knallgass kan enkelt dannes ved to elektroder i vann med en likespenning på elektrodene. Når et bilbatteri er fullt oppladet, vil videre forsøk på opplading produsere knallgass og redusere vannmengden i batteriet.

Blandinger av luft med 4-75&nbsp;% hydrogen er brennbare, og blandinger mellom 18-59 % er eksplosive.

Knallgass av hydrogen og oksygen brukes til rakettdrivstoff. Hydrogen ble også brukt i de første luftskipene som f.eks «Graf Zeppelin», men reaksjon med luft fikk katastrofalt resultat, og det brukes i dag helium. 

Hydrogen brukes også som sveisegass sammen med oksygen.

Det er påstander om at denne teknologien kan brukes som tilleggsdrivstoff for å få ned forbruket på bilmotorer, ved å installere ei elektrolysecelle.

## Eksterne lenker
*  Bellona rapport 6:02, "Hydrogen - ''status og muligheter''"
Too Much Yang

***Too Much Yang*** er det sjette studioalbumet til det norske bandet BigBang. Platen ble utgitt hos Warner 19. mars 2007 og på Grenis eget plateselskap Grand Sport Records. En av singlene fra albumet, «Hurricane Boy», ble gitt ut før lanseringen av albumet, dog ikke til salgs. «Hurricane Boy» er spilt inn hos Capitol, der blant annet The Beatles har spilt inn plate. Øvrige låter er spilt inn hos Grand Sport Studios.

## Sporliste
# «Too Much Yang» (Øystein Greni) (3:18)
# «Hurricane Boy» (Øystein Greni) (2:33)
# «I Don't Wanna» (Øystein Greni) (3:22)
# «L.A. Song» (Øystein Greni) (3:46)
# «My First Time» (Øystein Greni) (3:23)
# «The Third Act» (Øystein Greni/Martin Hagfors) (2:52)
# «All the Time» (Øystein Greni) (2:39)
# «A Thousand Times Over» (Øystein Greni/Martin Hagfors) (3:49)
# «Early December» (Øystein Greni) (3:03)
# «We Belong Together» (Øystein Greni) (2:47)
# «Angelina» (Øystein Greni/Martin Hagfors) (4:03)

## Personell
### Bigbang
*Øystein Greni – Vokal, gitar, perkusjon, bass, låtskriver, produsent
*Lasse Weeden – bass, vokal 
*Olaf Olsen – Trommer, vokal, perkusjon

### Øvrige
* Lars Håvard Haugen – gitar på *My First Time*
* David Larring – bass på *Too Much Yang* og piano på *The Third Act*, tekniker 
* Christian Engfelt – bass på *Hurricane Boy*, miksing på *A THousand Times Over*, tekniker
* Øyvind Storli Hoel – bass på *All The Time*
* Erik Tresselt – kor på *We Belong Together* og *All The Time*
* Nikolai Eilertsen – kor på *We Belong Together*
* Maria Orieta – vokal på *L.A. Song*
* Martin Windstad – congas på *I Don't Wanna* og *We Belong Together*
* David Wallumrød – piano på *I Don't Wanna*
* Sindre Røyland – kor på *I Don't Wanna*
* Tone Heidi Borhaug – kor på *I Don't Wanna*
* Janne Solberg – kor på *I Don't Wanna*
* Svein Greni – saksofon på *I Don't Wanna* og *We Belong Together*
* Tarjei Grimsby – trombone på *I Don't Wanna* og *We Belong Together*
* Bjørn Asper – trompet på *I Don't Wanna* og *We Belong Together*
* Kaja Fjellberg Pettersen – cello på *A Thousand Times Over*
* Nikolai Matthews – kontrabass på *A Thousand Times Over*
* Charlie Paakkari - tekniker på *Hurricane Boy*
* Rich Veltrop - miksing på *Hurricane Boy* og *Early December*
* Sylvia Massy - miksing på *Hurricane Boy* og *Early December*
* Ulf Holand - miksing på *Angelina*
* Nils Bjarne Kvam - produsent 
* Michael Ilbert - miksing 
* Vlado Meller - mastering

## Eksterne lenker
*
Australian Open 2006

**Australian Open 2006** ble spilt i Melbourne i januar og er en Grand Slam-turnering i tennis. Singleturneringen for herrer ble vunnet av sveitsiske Roger Federer og dameturneringen av Amélie Mauresmo fra Frankrike 

## Menn single
### Kvartfinaler

### Semifinaler

 
### Finale

## Kvinner single
### Kvartfinaler

### Semifinaler

### Finale

## Double og mixeddouble
### Finale double menn

### Finale double kvinner

### Finale mixeddouble

## Eksterne lenker
* ITF Menn , Kvinner
Alta prosti

**Alta prosti** er et tjenestedistrikt i Nord-Hålogaland bispedømme i Den norske kirke. Prosten har sete i Alta. Prostiet er inndelt i sogn som blir regnet som den organisatoriske grunnenheten i Den norske kirke.

## Sogn i Alta prosti
*I Alta kommune
**Alta sogn				
**Talvik sogn
*I Loppa kommune					
**Loppa sogn
*I Hasvik kommune				
**Hasvik sogn


Alta kirke 1.jpg|Alta kirke 
Talvik church 2.jpg|Talvik kirke
Church in Alta.JPG|Elvebakken kirke
Kafjord church Alta 1.jpg|Kåfjord kirke


## Historikk

Vest- og Øst-Finnmarken prostier ble ved kgl.res. av 14. mai 1864 organisert i tre prostier: Alta, Hammerfest og Varanger prostier. Vest-Finnmarken ble delt i to, dessuten ble Lebesby overført fra Øst-Finnmark.

Alta prosti ble bestående av prestegjeldene:
* Loppen
** Hasvik prestegjeld *(fra 1989)*
* Talvig
* Alten
* Kautokeino
Sistnevnte ble i 1991 overført til det nyopprettede Indre Finnmark prosti.

## Referanser


## Se også
*Liste over kirker i Norge etter kommune		
*Prostiet på kirken.no
Fylkesvei 79 (Hedmark)

**Fylkesvei 79 i Hedmark** gikk mellom CC Amfi og Storhamargata i Hamar kommune. Veiens lengde var 1,5&nbsp;km.

2019 ble veien del av fylkesvei 1758.

## Kommuner og knutepunkter

## Referanser


## Eksterne lenker
* Vegvesenets vegkart
Andreas Heldal-Lund

**Andreas Heldal-Lund** (1964–2024) var utgiver av nettstedet Operation Clambake, et anti&ndash;scientologi-nettsted. Han var på midten av 1990-tallet et profilert medlem av Hedningsamfunnet, blant annet som lokallagsleder i Rogaland.

## Skiller mellom scientologi og Scientologikirken

Operation Clambake er et nettsted om scientologi og Scientologikirken. Mesteparten av den informasjonen som presenteres av Operation Clambake, er kritisk til Scientologikirken og dens ledelse, selv om de som er uenige gis plass til å komme med sine meninger. Heldal-Lund begynte å kritisere Scientologikirken i 1996, etter at kirken var funnet skyldig i bedrageri i Norge. Han uttalte mange ganger at han ikke motsatte seg at folk praktiserte scientologi som religion, men at han reagerte på lederskapet i det han kalte den «kriminelle og korrupte» Scientologikirken.

## Tory Christman
En profilert kirkekritiker, Tory Christman, sa at Heldal-Lund var grunnen til at hun forlot scientologien etter tredve år. Ifølge Christman hadde hun allerede begynt å komme i tvil vedrørende kirken etter å ha blitt dratt inn et regissert angrep (sporgery) på nyhetsgruppen alt.religion.scientology, men samtaler med Heldal-Lund fikk henne til å forlate bevegelsen.

## Kritisert på scientolog-nettsteder
Heldal-Lund ble omtalt på scientologen Joel Philips' nettsted *Religious Freedom Watch*, der han ble oppført i kategorien «anti-religiøse ekstremister». Ifølge Heldal-Lund kontaktet Joel Philips Heldal-Lunds arbeidsgiver i august 2005, idet han identifiserte seg som utgiver av nettstedet *Religious Freedom Watch*, og kom med uttalelser som at Heldal-Lund er en «copyright-anarkist» som med overlegg overtrådte opphavsrettsregler og påstanden at Operation Clambake «formidler dødstrusler mot medlemmer av Scientologikirken og til og med anbefalinger og konkrete metoder for hvordan de skal tas livet av.»

I 2022 meddelte Heldal-Lund at han var blitt diagnostisert med en hjernesvulst som ikke kunne fjernes kirurgisk. Han døde den 2. januar 2024, i en alder av 59 år.

## Referanser


## Eksterne lenker
* Heldal-Lunds Scientologi-nettsted Operation Clambake
* Heldal-Lunds Personlige nettsted: A Life in the World of Andreas
* Større omtale i ''Dagbladet Magasinet'' 25. februar 2008
* Video av Heldal-Lund som blir intervjuet av Joel Philips: Andreas Heldal-Lund i Hollywood
Patty Schnyder

**Patty Schnyder** (født 14. desember 1978 i Basel) er en profesjonell kvinnelig sveitsisk tennisspiller.

Schnyder ble profesjonell tennisspiller i august 1994 og hun har hittil vunnet 10 WTA-turneringer i single og fire i double. Hun var nummer 7 på rankingen over verdens beste kvinnelige singlespillerne i november 2005 og i double var hun nummer 15.

Schnyder har også deltatt på det Sveitsiske Fed Cup-laget under årene 1996–2004, hun har spilt 40 Fed Cup-kamper hvorav hun har vunnet 25.

## Referanser


## Eksterne lenker
* 
*
Bastardo

**Bastardo** er en blå vindrue. Den kalles også **trousseau** og er en av de førende blå druer i Jura-området i Frankrike. Druen er imidlertid i tilbakegang i forhold til pinot noir og chardonnay som stadig får større innpass.

I Portugal kalles druen bastardo. Her dyrkes den blant annet i Alentejo og på Madeira. Den finnes fortsatt i beskjeden grad i gamle vinmarker i Douro og Dão.

Karakteristisk for druen er at den modner tidlig, gir lite farge og er svært følsom for råte.

Den utmerker seg lite på smak og blandes stort sett alltid med andre druer. Druen er godt egnet i portvin sammen andre drueslag.

## Referanser
Nadia Petrova

**Nadia Petrova** (russisk: *Надежда Викторовна Петрова – Nadezjda Viktorovna Petrova*, født 8. juni 1982 i Moskva i daværende Sovjetunionen) er en russisk tennisspiller.

Petrova ble profesjonell tennisspiller i september 1999 og hun vant sin første singleturnering i oktober 2005. Hun har hittil vunnet seks singleturneringer og tolv i double. Hun var nummer tre på rankingen over verdens beste kvinnelige tennisspillere i 2006, både som single- og doublespiller. Hennes fremste innsats i Grand Slam-turneringer er to semi-finaler i French Open i 2003 og 2005.

## Referanser


## Eksterne lenker
* 
* 
*  Nadia Petrova Fanpage
Agiorgitiko

**Agiorgitiko** (gresk: Αγιωργίτικο, fra *Ai-Giorgis*, Αϊ-Γιώργης «Sankt Georg», det tidligere navnet på byen Nemea) er en blå vindrue.

Druen er en av de viktigste som blir dyrket fram i Hellas. Området som produserer best rødvin på denne druen er Nemea, som ligger i høyereliggende strøk på Peloponnesos.

Druen blandes gjerne med cabernet sauvignon. Dette kan da gi vin med aroma av røde bær med innslag  av vanilje og krydder.

Generelt gir druen fruktig og holdbar vin med lite syre. Fargen på skallet er lyserødt.

Druen forekommer også i rosévin.

## Referanser
Hubble-krateret

**Hubble** er et krater på månen. Det ligger nord for Mare Marginis og nordøst for Cannon-krateret. Omkring en kraterdiameter i nordøstlig retning ligger Lyapunov-krateret.

Kanten på Hubble er erodert, og er noe ujevn enkelte steder. Innerveggen er bredere på vestsiden, hvor den buler litt ut. Den best bevarte delen av kanten ligger langs den østre delen, og innerveggen av denne kanten er synlig fra jorda.

Bunnen av krateret har blitt tildekket med basaltisk lava, noe som gir det en lavere albedo enn omgivelsene. Det er imidlertid ikke like mørkt som månehavet i sør. Denne overflaten er relativt flat og pregløs.

## Eksterne lenker
*
Bibelskolen i Grimstad

**Bibelskolen i [[Grimstad]]** (**BiG**) eies av Normisjon. Skolen ble grunnlagt av Det norske lutherske Indremisjonsselskap og ble innviet 27. august 1982 av Kurt Hjemdal. Bibelskolens markedsføres under slagordet «Elsket, utrustet og sendt», og har et undervisningstilbud som fokuserer på bibel, personlig vekst og dagsaktuelle utfordringer.

## Linjetilbud
BiG tilbyr fem linjer: Musikk, Veritas, World Wide Walk, Vekst og Idrett & Friluft. Linjeundervisningen tilsvarer ca. halvparten av undervisningen man får i løpet av en ordinær uke. I tillegg til undervisning i både felles- og linjefag, gjennomfører man flere turer i løpet av et år som hovedkullelev. På høsten reiser hovedkullet til Israel, og World Wide Walk reiser til sine respektive land (Israel, Cuba, Uganda, Ecuador, Tanzania, Japan og Thailand). I tillegg har hver linje en utenlandstur på våren.

## TT
Dersom man er frivillig medarbeider på heltid i en menighet, organisasjon, ved skolen eller lignende, kan man velge å følge kurset Til Tjeneste (TT). En «ettåring» bruker ett år til en slik tjeneste. Kurset tilbyr undervisning som skal kunne brukes i tjenesten man står i.

Skolen har undervisningsplass til ca. 70 hovedkullstudenter samt 25 TT-studenter, der TT-studentene i hovedsak tilbringer seks uker i løpet av to semester på BiG.

## Annet
Bibelskolen brukes også som konferansesenter  og internatene fungerer som sommerhotell når det ikke bor studenter der.

## Rektorer
*Kurt Hjemdal
*Svein Lilleaasen
*Kjetil Glimsdal (1991–2011)
*Kjetil Vestel Haga (2011–2020)
*Ketil Jensen (2021–2022)
*Anne Mari Vadset (2022–nåværende)

## Referanser


## Eksterne lenker
* 
*
Arendal prosti

**Arendal prosti**, inntil 1922 benevnt **Arendals Provsti**,  er et tjenestedistrikt (prosti) i Agder og Telemark bispedømme i Den norske kirke. Prostiet ble opprettet i 1872 ved at Vestre Nædenes Provsti ble delt i to, hvorav den vestre delen bibeholdt navnet og den østre delen ble utskilt som *Arendal Provsti*. Bestemmelsen var at prostiarkivet skulle gå til Arendal prosti. Prosten har sete i Arendal.
								
Prostiet er inndelt i sogn, som er den minste og grunnleggende enheten i Den norske kirke. Tidligere var det også inndelt i prestegjeld, men disse ble faset ut på begynnelsen av 2000-tallet. De ansatte i kirken er enten ansatt av sognet gjennom kirkelig fellesråd, eller i prostiet. De fleste prestene er ansatte i prostiet, og har tjenesten sin knyttet til et eller flere sogn.

## [[Kirkesogn|Sogn]] og [[kirke]]r i Arendal prosti
*[[Arendal kommune]]:*
* Trefoldighet sogn
** Trefoldighetskirken
* Barbu sogn
** Barbu kirke
* Flosta sogn
** Flosta kirke
* Tromøy sogn
** Tromøy kirke
** Færvik kirke
* Austre Moland sogn
** Austre Moland kirke
* Stokken sogn
** Stokken kirke
* Flosta sogn
* Hisøy sogn
** Hisøy kirke
* Øyestad sogn
** Øyestad kirke
** Bjorbekk kirke
** Engene kirke

*[[Froland kommune]]:*
* Froland sogn
** Froland kirke
* Mykland sogn
** Mykland kirke

## Bilder

Arendal Trefoldighetskirke a.jpg|Arendal Trefoldighetskirke 
Arendal Hisøy kirke.JPG|Hisøy kirke 
Krk-Froland.jpg|Froland kirke


## Referanser


## Se også
*Liste over kirker i Norge etter kommune		
*Prostiet på kirken.no
Fylkesvei 73 (Hedmark)

**Fylkesvei 73 i Hedmark** gikk mellom Lefstorget i Ringsaker og Storhamargata i Hamar kommune. Veiens lengde var 6,9&nbsp;km.

Veien ble 2019 erstattet av fylkesvei 1746 og fylkesvei 1734.

## Kommuner og knutepunkter

## Referanser


## Eksterne lenker
* Vegvesenets vegkart
Out of Exile

***Out of Exile*** er et musikkalbum fra 2005. Det er det andre studioalbumet fra Audioslave. Det er det beste mottatte albumet og sangen «Doesn't Remind Me» ble nominert til Grammy for «Best Hard Rock Performance» i 2006. Det ble gitt ut fire singler, «Your Time Has Come», «Out of Exile», «Be Yourself» og «Doesn't Remind Me». Albumet fikk bra kritikk og mange mente at Audioslave nå hadde et eget lydbilde og at likheten mellom Audioslave og Rage Against the Machine var borte. Mange av disse sangene ble innspilt på Cuba. Albumet kom også på førsteplass i Billboard 200 i 2005.

## Sporliste
Tekst av Chris Cornell, musikken er skrevet og arrangert av Audioslave.
# «Your Time Has Come» – 4:15
# «Out of Exile» – 4:51
# «Be Yourself» – 4:39
# «Doesn't Remind Me» – 4:15
# «Drown Me Slowly» – 3:53
# «Heaven's Dead» – 4:36
# «The Worm» – 3:57
# «Man or Animal» – 3:53
# «Yesterday to Tomorrow» – 4:33
# «Dandelion» – 4:38
# «#1 Zero» – 4:59
# «The Curse» – 5:09
# «Super Stupid» (japansk bonusspor) – 3:27
# «Like a Stone» (Live) (britisk og japansk bonusspor) – 4:24

## Eksterne lenker
*
Fylkesvei 76 (Hedmark)

**Fylkesvei 76 i Hedmark** gikk mellom Prestrudhallen og Ringgata i Hamar kommune. Veiens lengde var 2,9&nbsp;km.

2019 ble veien eerstattet av fylkesvei 1752 og fylkesvei 1770.

## Kommuner og knutepunkter

## Referanser


## Eksterne lenker
* Vegvesenets vegkart
The Mighty Peking Man

***The Mighty Peking Man*** (王猩猩), også kjent som **Goliathon**, er en kinesisk eventyrfilm fra 1977 regissert av Meng Hua Ho.

## Handling
King Kong møter Hongkong. Et syv etasjer høyt ape-lignende udyr dukker opp i Indias jungel etter et jordskjelv. Disse ryktene når en liten gruppe erfarne jegere som reiser fra Hong Kong for å fange udyret og tjene penger på det.

Men ekspedisjonen viser seg å bli farlig, men til slutt fanger de apen og tar den med til Hongkong, hvor ødeleggelsen snart er total. Apen begynner snart å ødelegge bygningene, og kaster steiner på folk som forsøker å få kontrollet på dyret. 

## Skuespillere
* Danny Lee som Johnny Feng
* Evelyne Kraft som Samantha
* Ku Feng som Lu Tien
* Lin Wei-tu som David Chen
* Norman Chui som Ah Lung
* Wu Hang-sheng som Ah Pi
* Hsiao Yao som Huang Tsui-Hua
* Chen Ping som Lin Chang
* Ted Thomas som en kommissær
* Steve Nicholson som kommissærens assistent
* Keizo Murase som Utam

## Referanser


## Eksterne lenker
*
Carlos Castaneda

**Carlos Castaneda** (født 25. desember 1925 i Cajamarca i Peru som *César Salvador Arana*, død  27. april 1998 i Los Angeles, USA) var en forfatter som skrev en rekke bøker om sitt møte med den meksikanske sjamanen **Don Juan** og sin opplæring hos ham. Det er uavklart hvorvidt Don Juan er en faktisk person, eller om bøkene er fiksjon. 

Castaneda skrev de tre første bøkene mens han studerte antropologi ved University of California, Los Angeles. Bøkene fremstår som en beskrivelse av hans feltarbeide i forbindelse med studiet, hvor han blir lærling hos sjamanen don Juan Matus. Hans doktorgradsavhandling fra 1970 er samtidig hans tredje bok *[[Reisen til Ixtlan]]*.

«Ifølge Don Joan lever mennesket i to verdener, og sjamanen kan bevege seg mellom disse to virkelighetene. [...] I sine to første bøker om Don Juan innvies Castaneda i hvordan man gjennom kraftplanter som meskalin og peyote kan tre inn i en annen virkelighet. I *Reisen til Ixtlan* går veien til målet ved at man lærer å 'stanse verden'.» 

## Bøker
* *The teachings of Don Juan : a Yaqui way of knowledge*. 1968
* *A Separate Reality: Further Conversations with Don Juan*. 1971
* *Tales of Power*, 1974. ISBN 0-671-73252-8
* *Reisen til Ixtlan, Don Juans lære*. Grøndahl forlag, 1975 (orig. *Journey to Ixtlan* 1972) ISBN 82-504-0135-2
* *Kraftens gjerninger*. Grøndahl forlag, 1976 (orig. *Tales of Power*, 1974) ISBN 82-504-2232-5
* *The art of dreaming*. Harper Collins Publishers, 1993 ISBN 1-85538-427-2

## Referanser


## Eksterne lenker

*  Carlos Castaneda's Tensegrity
Kristiansand domprosti

**Kristiansand domprosti** er et tjenestedistrikt i Agder og Telemark bispedømme i Den norske kirke. Siden prostiet er knyttet til Kristiansand domkirke, er det ledet av en domprost.		
						
Prostiet er inndelt sogn, og alle disse ligger i Kristiansand kommune

## [[Kirkesogn|Sogn]] og [[kirke]]r i Kristiansand [[domprosti]]
* Kristiansand domsogn
** Kristiansand domkirke
* Finsland sogn
** Finsland kirke
* Flekkerøy sogn
** Flekkerøy kirke
* Greipstad sogn
** Greipstad kirke
* Grim sogn
** Grim kirke
* Hellemyr sogn
** Hellemyr kirke
* Hånes sogn
** Hånes kirke
* Lund sogn
** Lund kirke
* Oddernes sogn
** Justvik kirke
** Oddernes kirke
* Randesund sogn
** Randesund kirke
** Søm kirke
* Søgne sogn
** Søgne hovedkirke
** Søgne gamle kirke
* Torridal sogn
** Torridal kirke
* Tveit sogn
** Tveit kirke
* Voie sogn
** Voie kirke
* Vågsbygd sogn
** Vågsbygd kirke

## Historikk
Kristiansand prosti ble opprettet ved kgl.res. av 4. mai 1819:

## Bilder

Norskdomkirke ubt.jpeg|Kristiansand domkirke
Flekkeroy church.png|Flekkerøy kirke
Lund kyrkje i Kristiansand.jpg|Lund kirke 
Oddernes kirke B.JPG|Oddernes kirke


## Se også
*Liste over kirker i Norge etter kommune		
*Prostiet på kirken.no

## Referanser


## Eksterne lenker
* Kristiansand domprosti
Lister prosti

**Lister prosti** var et prosti i Agder og Telemark bispedømme i Den norske kirke. Prosten hadde sete i Flekkefjord.
								
Ved kommunereformen ble det 1. januar 2020 foretatt flere kommunesammenslåinger i Agder. Dette medførte enkelte overføringer av sogn mellom prostier, og Lister prosti og Mandal prosti ble slått sammen til Lister og Mandal prosti.

## [[Kirkesogn|Sogn]] og [[kirke]]r i Lister prosti
*[[Lyngdal kommune]]:*
* Lyngdal prostisogn
** Lyngdal kirke (prostikirke)
** Austad kirke
** Korshamn kapell
* Kvås sogn
** Kvås kirke

*[[Farsund kommune]]:*
* Farsund sogn
** Frelserens kirke
** Herad kirke
** Spind kirke
* Lista sogn
** Vanse kirke
** Vestbygda kapell

*[[Flekkefjord kommune]]:*
* Bakke sogn
** Bakke kirke
* Flekkefjord sogn
** Flekkefjord kirke
** Gyland sogn				
** Gyland kirke
* Hidra sogn				
** Hidra kirke

*[[Kvinesdal kommune]]:*
* Feda sogn
** Feda kirke
* Fjotland sogn
** Fjotland kirke
** Knaben kapell
** Netlandsnes kapell
* Kvinesdal sogn
** Kvinesdal kirke

*[[Hægebostad kommune]]:*
* Eiken sogn
** Eiken kirke
* Hægebostad sogn
** Hægebostad kirke

*[[Sirdal kommune]]:*
* Sirdal sogn
** Haughom kapell
** Kvævemoen kapell
** Lunde kirke
** Tonstad kirke

## Historikk

*Listers Provsti* var et tjenestedistrikt i Stavanger bispedømme i Den norske kirke og omfattet kirkesognene i Lister i datidens Lister og Mandals Amt (Vest-Agder).

Det historiske prostiet antas å ha sin opprinnelse i katolsk tid og forblitt relativt uendret fra sen middelalder, gjennom reformasjonen og inntil bydannelsene utover på 1800-tallet.

## Bilder
                                                                                                                                      
Flekkefjord kirke.JPG|Flekkefjord kirke                                                                                
Bakke kirke2.JPG|Bakke kirke                                                                
Fjotland-kirke.jpg|Fjotland kirke                                                                                
NMS Eiken 240405 012.jpg|Eiken kirke                                                                                  
Austad Kirke Lyngdal.jpg|Austad kirke                                                       
LyngdalKirke.jpg|Lyngdal kirke                                                                                 
Kirkehavn Hidra.jpg|Hidra kirke                                                                                                            


## Referanser


## Se også
*Liste over kirker i Norge etter kommune		
*Prostiet på kirken.no
Jo Durie

**Jo Durie** (født 1960) er en tidligere profesjonell britisk tennisspiller.

Durie ble profesjonell tennisspiller i 1970 og i løpet av sin tenniskarriere vant hun to single- og fire doubleturneringer og var som best nummer 5 på rankingen over verdens beste kvinnelige singlespillere. Hennes beste plasseringer i Grand Slam-turneringer i single er to semifinaler i 1983 i US Open og French Open.

Hun har vunnet to Grand Slam-titler i mixeddouble, sammen med sin landsmann Jeremy Bates vant hun mixeddoubleturneringene i Wimbledon i 1987 og Australian Open i 1991. 

## Grand Slam-titler
*  **[[Wimbledon (tennis)|Wimbledon]]:**
** Mixed double 1987 (sammen med Jeremy Bates) 
*  **[[Australian Open]]:**
** Mixed double 1991 (sammen med Jeremy Bates)

## Referanser


## Eksterne lenker
*
Pot

**Pot** eller **POT** kan referere til:

* Pol Pot, leder av Røde Khmer og statsminister i Kambodsja
* Politiets overvåkningstjeneste
* Pot (mål), et gammelt norsk hulmål
* Potensiometer eller potensial
* Slang for *[[Cannabis (andre betydninger)|Cannabis]]*

### Se også
* Pott
Karl Lindberg

**Karl Lindberg** (født 14. mai 1906, død	23. mai 1988) var en svensk langrennsløper som konkurrerte på 1930-tallet.

## Meritter
* Ski-VM 1931 &ndash; bronse på 50&nbsp;km og 4.-plass på 18&nbsp;km.

## Referanser


## Eksterne lenker
*
Nukleosyntese

**Nukleosyntese** er prosessen som skaper nye atomkjerner (atomer) av eksisterende atomkjerner og subatomære partikler. Nukleonene består av kvarker som bindes sammen av gluoner. De første nukleonene (protoner og nøytroner oppsto i forbindelse med Big Bang da temperaturen (energitettheten) var sunket til omkring 10 millioner grader. I løpet av de første tre minuttene ble de enkleste atomkjernene dannet, og etter Big Bang besto vanlig materie i universet av omtrent 24% helium, 76% hydrogen (etter vekt) og små mengder andre isotoper som Deuterium Helium-3 og Litium-7.

Nukleosyntese av lettere atomkjerner foregår vesentlig i stjerner ved kjernereaksjoner. Stjerner som er mer enn 4 ganger solens vekt vil etterhvert eksplodere som en supernova og produserer stadig tyngre atomer opp til jern. I den siste fasen, når kjernen imploderer oppstår intens stråling som kan produsere de aller tyngste kjernene. Disse atomene blir spredt når stjernen eksploderer og kan derfor inngå når nye stjerner og planetsystemer dannes.

På denne måten er universets masse i dag fordelt på 74% Hydrogen, 24% Helium, 1% Oksygen, 0,5% Karbon og 0,5% andre grunnstoffer. Solen er en relativt ung 3 generasjons stjerne med en metallisitet på ca. 1,6. Dette er en forutsenting for at planeter som jorden kan dannes, ettersom solsystemets planeter har et høyt innold av andre stoffer enn hydrogen og helium.

## Referanser
Torstad ungdomsskole (Asker)

**Torstad ungdomsskole** er en ungdomsskole i Asker beliggende på en høyde ved Torstad, mellom Hvalstad og Holmen. Den har ca. 500 elever fordelt på tre klassetrinn (8-10). Elevene kommer hovedsakelig fra barneskolene Billingstad, Hofstad og Hvalstad.

## Særpreg
Skolen har gjennom flere år fokusert på faglig utvikling og har resultatmessig kommet godt ut av det ved gjennomføring av nasjonale prøver og avgangseksamener.

## Rehabilitering
Skolen ble opprinnelig bygget i 1963, men tilfredsstilte ikke lenger moderne krav til undervisningslokaler. I perioden jul 2005 – vår 2007 ble skolen bygget om og rehabilitert. I rehabiliteringsperioden fikk elevene undervisning i Askers reserveskole, den tidligere Varehandelens høgskole på Drengsrud.

## Forsøksskole
Skolen var ved etableringen i 1963 forsøksskole for den nye ungdomsskolen. Forsøksrådet for skoleverket hadde kontor ved skolen.

## Referanser


## Eksterne lenker
*
Fylkesvei 1794

**Fylkesvei 1794** går mellom Busterud og Flagstad i Hamar.

Frem til 2019 hadde veien betegnelsen fylkesvei 102 (Hedmark).

## Kommuner og knutepunkter

## Referanser




## Eksterne lenker

* Vegvesenets vegkart
Franco-Amerika

**Franco-Amerika** brukes som begrep over områder med høy tetthet av fransk-kanadisk og fransk-amerikansk bosetning. Franskmenn kom i 1603 til det som er dagens Canada i dagens Nord-Amerika og de slo seg ned ved Port-Royal på St. Croix Island som ligger i provinsen Nova Scotia i Canada. I 1608 reiste franskmennene videre vest og slo seg ned i Québec, dagens Ville de Québec i provinsen Québec i Canada.

Gjennom det 17. århundre og det 18. århundre fortsatt franskmennen sine reiser i Nord-Amerika. Etter hvert kontrollerte de nesten hele Nord-Amerika, som ble oppkalt La Novelle-France Ny-Frankrike. På det meste, i 1712, strakte Ny-Frankrike seg fra Newfoundland (dagens Newfoundland and Labrador-provins i Canada) til Øvresjøen (Lake Superior) og fra Hudson Bay til Gulf of Mexico. Området ble deretter inndelt i fem kolonier med atskilt administrasjon: Canada (dagens Canada), Acadia (dagens Canada), Hudson Bay (dagens Canada), Newfoundland (dagens Canada) og Louisiana (dagens De forente stater).

Mange av dagens amerikanske byer – for eks., New Orleans (opprinnelig La Novelle-Orléans), St. Louis, Detroit (opprinnelig Détroit), Pierre (opprinnelig St. Pierre), Baton Rouge, osv. – var deler av Ny-Frankrike og noen av disse byene har fortsatt fransk-talende mennesker, for eksempel, Cajun (ordet er en dårlig uttalelse av amerikanere av ordet 'Les Canadiens', 'the Canadians') i delstaten Louisiana.

I dag finnes det 11 millioner franske etterkommere først og fremst i Canada (i provinsene Québec, New Brunswick, Nova Scotia, Manitoba, Sasktachewan, Alberta). Byen Montréal i provinsen Québec er den største fransk-talende byen etter Paris.

De fleste av Ny-Frankrikes etterkommere i De forente stater har blitt assimilert, men i Canada lever fremdeles den franske kulturen og den er sterk i hele landet.
Sokkebånd

**Sokkeband** brukes som navn på flere litt forskjellige draktelementer. 

Etter dansk har vi **hosebånd** som i den britiske *[[Hosebåndsordenen]]* («Order of the Garter»). Bandet ble enten anbragt høyt oppe på låret (kvinnelig) for å holde lange tynne strømper (hoser) på plass – eller like over tykkleggen (mannlig) for knestrømper. Det skulle normalt være skjult under klærne, med unntak for ordenen. 

Til bunadsknebukser er bandene festet til buksa. De er flettet eller tvunnet av ull, farget i bunadsfargene og utstyrt med dusker.

Spesialsydde sokkeband var også brukt av menn for å sikre at ankelsokker ikke ble liggende i en krøll over skoene etter at elastikken var gått ut. De var regulerbare i vidde, satt litt over tykkleggen og holdt oppe en festemekanisme for sokkene. 

## Se også
* Strømpebånd
* Ermebånd
Ole Stenen

**Ole Stenen** (1903–1975) var en norsk langrennsløper og kombinertløper som konkurrerte på 1920- og 1930-tallet. Han representerte Øyer IF.

## Meritter
* OL 1928 &ndash; gull i militært patruljeløp
*VM 1929 &ndash; sølv i kombinert
*VM 1931 &ndash; gull på 50&nbsp;km
* Holmenkollrennene 1931 &ndash; gull på 50&nbsp;km
*OL 1932 &ndash; sølv i kombinert

På grunn av sine seire ble han tildelt Holmenkollmedaljen sammen med Hans Vinjarengen i 1931.

Stenen ble norgesmester i kombinert i 1928 og 1931.

## Referanser


## Litteratur
* 

## Eksterne lenker
* 
* Holmenkollenvinnere siden 1892
* Norges første verdensmester på 50 km, Ole Stenen
Lisa Raymond

**Lisa Raymond** (født 10. august 1973 i Norristown i Pennsylvania) er en profesjonell amerikansk tennisspiller.

I sin tenniskarriere har Raymond vunnet over Venus Williams og Martina Hingis, og som best var hun nummer 15 (1997) på rankingen over verdens beste kvinnelige singlespillere. 

Som doublespiller var hun nummer 1 på rankingen i juni 2000 og hun har vunnet 60 doubleturneringer, blant annet har hun vunnet damedoubletittelen i alle fire Grand Slam-turneringene.

## Grand Slam-titler
*  **[[Australian Open]]:**
** Double damer – 2000 (sammen med Rennae Stubbs) 

*  **[[Wimbledon (tennis)|Wimbledon]]:**
** Mixed double – 1999 (sammen med Leander Paes) 
** Double damer – 2001 (sammen med Rennae Stubbs) 
** Mixed double – 2012 (sammen med Mike Bryan)
*  **[[US Open (tennis)|US Open]]:**
** Mixed double – 1996 (sammen med Patrick Galbraith) 
** Double damer – 2001 (sammen med Rennae Stubbs) 
** Mixed double – 2002 (sammen med Mike Bryan) 
** Double damer – 2005 (sammen med Samantha Stosur)
** Double damer 2011 (sammen med Liezel Huber)

*  **[[French Open]]:**
** Mixed double – 2003 (sammen med Mike Bryan) 
** Double damer – 2006 (sammen med Samantha Stosur)

## Referanser


## Eksterne lenker
*
Samantha Stosur

**Samantha Stosur** (født 30. mars 1984 i Brisbane) er en profesjonell australsk tennisspiller.
 
Stosur ble profesjonell tennisspiller i 1999 og har hittil vunnet 17 doubleturneringer. Som singlespiller er hennes høyeste plassering nummer 27 på rankingen og som doublespiller var hun i februar 2006 ranket som verdensener. Hun har vunnet to Grand Slam-turneringer i double, US Open i 2005 og French Open i 2006, begge gangene sammen med Lisa Raymond fra USA. Hun nådde sin første Grand Slam-semifinale i singel under French Open 2009 og hun vant sin første Grand Slam-tittel i singel i US Open 2011. Hun vant finalen over Serena Williams med settsifrene 6-2, 6-3.

## Grand Slam-titler
*  **[[Australian Open]]:**
** Mixed double – 2005 (sammen med Scott Draper)
*  **[[US Open (tennis)|US Open]]:**
** Double damer – 2005 (sammen med Lisa Raymond)
** Single damer – 2011 (hun beseiret Serena Williams med 6-2, 6-3 i finalen)
*  **[[French Open]]:**
** Double damer – 2006 (sammen med Lisa Raymond)
*  **[[Wimbledon (tennis)|Wimbledon]]:**
** Mixeddouble 2014 (sammen med Nenad Zimonjić)

## Referanser


## Eksterne lenker
* 
* 
* 
*
McNaught

**McNaught C/2006 P1** er en ikke-periodisk komet oppdaget 7. august 2006 av den britisk-australske astronomen Robert H. McNaught. Den var nærmest Solen den 12. januar 2007, og ble synlig for det blotte øye for observatører på den sydlige halvkule. Nærmest Jorden var kometen den 15. januar, på en avstand av 0,82 AE.

## Referanser


## Eksterne lenker
* 
* Bilder av kometen McNaught C/2006 P1
Fjågesund

**Fjågesund** er ei bygd i Kviteseid kommune i Telemark. Navnet Fjågesund betyr «det vakre, blide sundet».

## Geografi

Fjågesund ligger ved den vestre enden av Flåvatn og ved Straumen, sundet som forbinder Kviteseidvatn i nordvest med Flåvatn i sørøst. Bygda ligger dermed midtveis ved Telemarkskanalen, vannveien som går fra Dalen i vest til Skien i øst. Fjågesund omfatter også Bergstod, som strekker seg langs sørsida av Flåvatn.

Et landemerke i bygda er den 300 meter høye fjellveggen vest i bygda, tilhørende fjellet Ånås.

## Historie
Trolig har det vært bosetninger i Fjågesund i minst 5000 år. Det eldste oldtidsfunnet fra Fjågesund, som også er det eldste i Kviteseid, er en tynnakket flintøks, datert til 3500 f.Kr. til 2800 f.Kr. I tillegg er det funnet en skafthulløks, noe som tyder på jordbruk i alle fall fra bronsealderen av.

Også Fjågesund gård er svært gammel. Ut fra beliggenhet, størrelse og dateringen av øvrige gårder i herredet, har det blitt anslått at gården må ha blitt ryddet en gang i perioden 1 - 550 e.Kr. eller enda tidligere. Gården var tidligere den største i herredet, og strakte seg opprinnelig fra Kviteseid i vest til Tørdal i sør. Blant annet ble trolig Kviteseid gård og Kviteseid gamle kirke bygd på grunn fra Fjågesund. Gammel er også gården Østenå på motsatt side av sundet, som kan ha blitt fraskilt Fjågesund en gang i vikingtida. På Østenå har samme slekta vært bosatt i minst 350 år.

Fjågesund har egen kirke, innviet i 1916. Bygda hadde egen skole frem til 2007, samt landhandel frem til 2010. Fra 1883 til 1991 var det også et postkontor i bygda, med postnummer 3852.

## Referanser


## Eksterne lenker
* Nettside om Fjågesund
* Telemarkskanalens nettsider
138P/Shoemaker–Levy

:*Denne kometen må ikke forveksles med kometen [[Shoemaker-Levy 9]] (D/1993 F2) som traff [[Jupiter]] i [[1994]]*
**138P/Shoemaker–Levy**, også kjent som **Shoemaker–Levy 7**, er en periodisk komet i solsystemet. 

Omløpstiden er 6,91 julianske år, og kometen var sist i perihel i juli 2005. Banen har en inklinasjon på 10,0797° og en eksentrisitet på 0,5294. Største avstand til solen er 5,548 AU og minste 1,707 AU.

Kometen ble oppdaget av Carolyn S. og Eugene M. Shoemaker og David H. Levy på et fotografi tatt ved Palomar Observatory i California den 13. november 1991. Et nytt fotogtafi tatt to dager senere bekreftet funnet.

## Eksterne lenker
* JPL Small-Body Database Browser: 138P/Shoemaker-Levy 7
* Kronk's Cometography: 138P
Shoemaker-Levy

**Shoemaker-Levy** kan referere til:

* 138P/Shoemaker-Levy, en komet
* Shoemaker-Levy 9, en komet som kræsjet inn i Jupiter i 1994
Stildans

**Stildans** er dans fra de ulike historiske stilperiodene. De strekker seg fra eldre – spesielt engelsk – country dances til balldanser fra 1800-tallet. Det finnes i Norge en del dansegrupper som i hovedsak har sprunget ut fra folkedansmiljøene. 

I stildans er dansene koreografert spesielt til hver melodi. Det er både pardanser, rekkedanser og kvadriljer (fire par som danser i en firkant).